kardosdrur/scandi-wiki huggingface dataset:
Tammestrup

Tammestrup er en herregård der ligger ca. 1,5 km Nord for Ovsted . Gården ligger i Ovsted Sogn i Skanderborg Kommune. Den nævnes allerede i 1373, da den tilhører Øm Kloster. Hovedbygningen er opført i 1852.

Tammestrup Gods er på 303 hektar med Lysgaard.

Ejere af Tammestrup 

 (1373-1536) Øm Kloster
 (1536-1767) Kronen
 (1767-1796) Bodil Hofgaard gift de Lichtenberg
 (1796) Bodil Hofgaards dødsbo
 (1796-1804) Rasmus Damgaard
 (1804-1811) Jens Andreas Møller
 (1811-1815) H. Nic Sønnichsen 
 (1815-1826) Peter Herschend
 (1826) Jensen
 (1826-1842) Jens Hviid
 (1842-1843) Jens Hviids dødsbo
 (1843-1855) H. V. C. Güsloff
 (1855-1866) Harald Valdmar de Neergaard
 (1866) Kreditorerne
 (1866-1876) Nicolaj Nyholm
 (1876-1896) A. J. C. Nyholm
 (1896-1898) Jens K. Dinesen
 (1898-1931) Christian Adolf Heilmann
 (1931-1967) Johan Ernst Heilmann
 (1967-1991) Jens Peter Heilmann
 (1991-2012) Jan Fussing / Peter Fussing
 (2012-) Dansk Kornlager af. 25. november 1982 ApS (Johan Koed-Jørgensen)

Eksterne henvisninger 
 Tammestrup Gods 

Herregårde i Skanderborg Kommune
Herregårde i Skanderborg Amt
Godser på jyske halvø
Slægten Dinesen
Lampedusa

Lampedusa () er en italiensk ø og den største af de Pelagiske øer, beliggende ca. 205 km syd for Sicilien og ca. 113 km fra Tunesien.

Geografi 
Lampedusa er geologisk set en del af den afrikanske kontinentalsokkel, og også plante- og dyreliv minder mere om Nordafrika end om Sydeuropa. Øen er ca. 20,2 km² og har ca. 5.500 indbyggere. Det højeste punkt er Monte Albero Sole, 133 m.o.h. Øen har færgeforbindelse til Porto Empedocle på Sicilien og til naboøen Linosa. Der er desuden en lille lufthavn med forbindelse til bl.a. Palermo. Lampedusa er Italiens sydligste punkt.

Øens vigtigste næringsveje er fiskeri og turisme. Øen er stort set uopdyrket, og der er en meget sparsom plantevækst.

Historie 
På grund af øens beliggenhed har den i sin historie været erobret af adskillige folkeslag, bl.a. fønikere, grækere, romere og arabere. Efter araberne overtog øen, blev den brugt som udgangspunkt for pirater og havde i lang tid ingen faste beboere. I 1600- og 1700-tallet blev der gjort forsøg på ny bosætning af såvel spanske, franske og maltesiske borgere. I 1630 var Giulio Tomasi (en forfader til forfatteren Giuseppe Tomasi di Lampedusa) af kong Carlo II blevet udnævnt til fyrste af Lampedusa, og hans slægt forsøgte også at kolonisere øen.

Med Italiens samling i 1860 blev øen en del af det nye kongerige Italien; men på grund af øens fjerne beliggenhed havde den ikke stor interesse hos det nye styre. En overgang blev der dog placeret en fangekoloni på øen. Først i 1960-erne blev øen forbundet med en telefonlinje, og der blev etableret et elektricitetsværk. Samtidig blev der oprettet baser for såvel italiensk som amerikansk militær. Krisen omkring Libyen i 1986 førte til, at Libyen d. 15. april 1986 affyrede to missiler mod den amerikanske base på øen. Missilerne havnede dog i havet to kilometer fra øen.

Øen er i de seneste år især blevet kendt, fordi den som følge af sin geografiske nærhed til Nordafrika er første mål for mange illegale indrejsende fra Afrika, Mellemøsten og Asien, der søger arbejde og en bedre tilværelse i Europa. Denne flygtningestrøm tog til efter Jasminrevolutionen i Tunesien.

Dyreliv 
Lampedusa er et af de få steder i Italien, hvor havskildpadde yngler. Naturligt forekommende pattedyr er kun vilde kaniner, flagermus, spidsmus og mus. Lampedusa benyttes til rast for adskillige trækfugle, der passerer Middelhavet, men flere fuglearter yngler også på øen, bl.a. eleonorafalk og vandrefalk. Af krybdyr findes firben, gekkoer, slanger og landskildpadder.

Reference

Eksterne henvisninger 

 Lampedusa, webside (italiensk) 

Øer i Italien
De Pelagiske Øer
Lampedusa (flertydig)

Lampedusa henviser til forskellige artikler:

 Lampedusa – italiensk ø.
 Giuseppe Tomasi di Lampedusa – italiener, fyrste af Lampedusa og forfatter.
Keops (flertydig)

Keops kan henvise til flere artikler:

 Keops – egyptisk farao
 Keopspyramiden – gravsted i Egypten for Keops
 Keops (virksomhed) – et ejendomsselskab ejet af Baugur Group
Dør

En dør er en barriere, oftest monteret med hængsler i en dørkarm, indsat i en åbning i en mur for at tillade eller hindre passage. En dør kan være åben, lukket eller stå på klem. Selve den bevægelige del kaldes dørblad. Døre har ofte en låsemekanisme samt et dørgreb, og er ikke sjældent bygget med et dørtrin nederst, der skal forhindre træk ved passage af luft i mellemrummet mellem dør og gulv. Dørpladen kan være dekoreret og være forsynet med en brevsprække (til post og aviser) og en "dørspion", der lader beboeren se hvem, der er uden for uden selv at blive iagttaget.

Kombinationen af en dør (dørblad) og en dørkarm er en flerledsmekanisme. En dør og en dørkarm (eller anden fæstning) opfylder kun døregenskaben i forening.

Dørens formål er at dække for en indgang til et hus, lokale eller rum på en måde, der gør, at der ved åbning af døren kan skabes passage mellem to ellers adskilte områder.  

En stor dør kaldes, afhængig af størrelse eller funktion, for en port; denne er placeret i en portåbning, der kan være uden port(dør).

Typer 
Døre inddeles i:
 enkeltdøre (facadedøre, terassedøre, halvdøre), der kun består af en enkelt dørplade hæftet i den ene side;
 dobbeltdøre (især terrassedøre), der består af to dørplader hæftede i hver side;
 hæve/skydedøre, der består af to dele, hvoraf den ene kan skubbes bag den anden del;
 svingdøre, der kan åbnes både indad og udad
 karruseldør, er en roterende dør;
 foldedøre, der "foldes sammen", når den skubbes til side,
 branddøre, der laves af brandsikkert materiale i henhold til særlige brandsikkerhedsbestemmelser.
Typemæssigt skelnes desuden mellem døre med én dørplade (der kan være friset eller sporet) eller underinddelt i flere plader med eller uden en rude eller med en kombination af rude(r) og plade(r).

Efter materiale skelnes mellem:
 trædøre (som regel af fyr eller mahogni)
 træ/alu-døre
 metaldøre
 pvc-døre.

Efter åbningsmåden skelnes mellem:
 indadgående døre (åbner indad, I),
 udadgående døre (åbner udad, U)
samt mellem:
 åbning i venstre side, V,
 åbning i højre side, H.
Der findes fire kombinationer: VI, VU, HI og HU.

Sprogligt 

Den indoeuropæiske rod er *dhwer (= dør), russisk dver, græsk thyra, tysk Tür. På norrønt hed det dyrr, som imidlertid betød "døråbningen", tomrummet; egentlig et flertalsord, måske om de to åbninger man skulle igennem for at komme ind i opholdsrummet;  eller måske benyttede de oprindelige indoeuropæere døre med to svingende halvdele.  Selve døren hed på norrønt hurð. 

"Dør" er en homograf. Udsagnsordet jeg  dør staves på samme måde.

Noter

Eksterne henvisninger 

 
Områdesikring
Flerledsmekanismer
Andre gennemgange
Pelagisk flora og fauna

Pelagisk flora og fauna er planter og dyr, der lever i åbent vand og ikke på bunden eller i kystfarvande. De særlige forhold, der hersker i det åbne hav og i store søer, har medført en del tilpasninger.

Se også
Pelagiske zone

Biologi
De Pelagiske Øer

Pelagiske øer (it:Isole Pelagie), er en italiensk øgruppe, beliggende i Middelhavet mellem Sicilien og Tunis, bestående af øerne Lampedusa, Linosa og Lampione.

Øerne er en del af den italienske provins Agrigento.

Navnet Pelagie stammer fra det græske ord "pelaghia", som betyder høj sø.

Arkipelaget er den sydligste del af Italien, og er en del af det afrikanske kontinent.
Tony Rominger

Tony Rominger (født 27. marts 1961 i Vejle, Danmark) er en tidligere professionel schweizisk cykelrytter med fire sejre i et af de store etapeløb – han vandt Vuelta a España tre år i træk (1992-1994) og Giro d'Italia en gang (1995). I Tour de France formåede han at udfordre den dominerende Miguel Indurain og opnåede i 1993 foruden den prikkede bjergtrøje en samlet andenplads.

Han startede sin professionelle karriere relativt sent – som 25-årig. Før da havde han arbejdet nogle år som bogholder. Han opnåede hurtigt nogle gode resultater (f.eks. sejr i Lombardiet Rundt i 1989og 1992), før storhedsperioden kom i første halvdel af 1990'erne.

Hans tre sejre i Vueltaen er rekord. I 2005 blev den slået af Roberto Heras, men to måneder senere blev det offentliggjort, at Heras var blevet testet positiv for EPO, og han blev frataget sejren.

I 1994 satte Rominger en ny timerekord med en tilbagelagt distance på 55,291 km. I 1997 trak han sig tilbage, efter at have brækket kravebenet i årets udgave af Touren. Siden har han arbejdet som bl.a. cykelkommentator og -manager.

Privat 
Tony Rominger er født i Vejle, og har en dansk mor.

Referencer

Eksterne henvisninger 

 

Mandlige cykelryttere fra Schweiz
Giro d'Italia-vindere
Vuelta a España-vindere
Personer fra Vejle
Schweizere i 1900-tallet
Schweizere i 2000-tallet
Bartholomaeus Stockmann

Bartholomaeus Stockmann (ca. 1550 - 1609) var en tyskfødt renæssancekomponist.

Hans fødsels- og dødsår kendes ikke, men vi ved, at han fødtes i Braunschweig. Efter studier ved universitetet i Helmstedt virkede han 1583-86 som kantor ved Flensborg Latinskole og 1587-90 som sanger i Det Kongelige Kantori. Mellem disse to ansættelser sad han fængslet i Flensborg.

Stockmann komponerede vokalmusik og er kendt som komponist til de ældste motetter, som med sikkerhed vides at være skrevet på dansk grund.

Komponister fra Tyskland
Personer fra Braunschweig
Svenska hockeyligan

Svenska hockeyligan (SHL) (1975-2013: Elitserien i ishockey) er den øverste ishockey-række i Sverige. Ligaen regnes for at være en af de 2-3 bedste ligaer i Europa (sammen med den russiske og den finske liga.)

Ligaen består af 12 hold der spiller 55 kampe i grundserien. De 8 bedste hold går videre til slutspillet hvor der spilles kvartfinaler, semifinaler og finale i stil med den danske Superisliga. De to nederst placerede hold ryger i den såkaldte Kvalserien hvor de møder de bedste hold fra den næstbedste række, Hockeyallsvenskan om retten til at spille i SHL den følgende sæson.

Danske spillere sæsonen 2011-12 

 Stefan Lassen – Djurgården
 Morten Madsen – MODO Hockey

Svenske mestre fra 1922 til i dag

Eksterne henvisninger 

 – Eliteserien på nettet (svensk)

Hockeyligan
Ishockeyligaer
Etableret i 1975
Ludvig Brandstrup (billedhugger)

Ludvig Brandstrup (født 16. august 1861 i Tranekær, død 13. maj 1935 i København) var en dansk billedhugger, som specialiserede sig i portrætbuster, bl.a. af Karl Madsen, Carl og Ottilia Jacobsen, Nathalie Zahle og Georg Brandes. 

Han udførte endvidere monumenter, fx rytterstatuen af kong Christian IX i Esbjerg og søhelten Peter Buhl i Fredericia.

Ludvig Brandstrup var bror til arkitekten Christian Brandstrup og far til Ebbe Brandstrup.

Han var Ridder af Dannebrog og Dannebrogsmand.

Han er begravet på Vestre Kirkegård.

Referencer

Eksterne henvisninger 

 

Billedhuggere fra Danmark
Medlemmer af Komiteen til Raadhusets kunstneriske Udsmykning
Modtagere af Eckersberg Medaillen
Danskere i 1800-tallet
Danskere i 1900-tallet
Personer fra Langeland
Personer i Kraks Blå Bog (afdøde)
Kommandører af Dannebrog
Modtagere af Thorvaldsen Medaillen
Personer i Dansk Biografisk Leksikon
Firkløverregeringen

Firkløverregeringen er den populære betegnelse for Poul Schlüters to fortløbende regeringer (regeringerne Poul Schlüter I og II; også kaldet VCQM-regeringen) i årene 1982-1988. Navnet henviser til, at regeringen var en koalition mellem fire partier: Det Konservative Folkeparti, Venstre, Centrum-Demokraterne og Kristeligt Folkeparti.

Visse venstrefløjspolitikere mente, at betegnelsen „Firkløverregeringen“ havde positive associationer på grund af forestillingen om firkløverens lykkebringende egenskaber; disse foretrak derfor betegnelsen „Firkantregeringen“.

Grundet de fire regeringspartiers partibogstaver (V-C-Q-M) blev Firkløverregeringen desuden i folkemunde undertiden benævnt „WC-kummen“ eller „WC-kumme regeringen“.

Danmarks politik
Mikrobryggeri

Et mikrobryggeri er et bryggeri, som ved brygningen anvender håndværksmæssige traditioner baseret på den klassiske bryggeritradition. Trenden med mikrobryggerier kommer fra Storbritannien og USA som en reaktion på de store bryggeriers monopollignende status, og hvad der opfattedes som ensformig smag. Visse mikrobryggerier betegnes desuden som håndbryggerier, dvs. bryggerier hvor brygningsprocessen varetages manuelt.

Mikrobryggerierne opfattes af mange som en kærkommen tilføjelse til det danske ølmarked, da disse giver større variation i udbuddet af øltyper. Trenden er da heller ikke gået ubemærket hen hos de store bryggerier; f.eks. har Carlsberg startet Jacobsen, der har en større kapacitet end noget dansk mikrobryggeri. Carlsberg betegner da heller ikke selv Jacobsen som et mikrobryggeri, men derimod et husbryggeri.

I USA defineres et mikrobryggeri som et, der producerer under 1.760.000 liter pr. år. I Danmark er der ikke en officiel definition, men det største mikrobryggeri, Gourmet Bryggeriet, har en kapacitet på ca. 1,2 mio. liter pr. år. Til sammenligning producerer Carlsbergs Jacobsen-bryggeri 1,7 mio. liter om året med mulighed for at udvide til 3,5 mio. Dette er dog i sig selv en mikroskopisk del af Carlsbergs salg på 10 mia. liter (10.000 mio. liter) om året.

Kilder

Se også 
 Danske Ølentusiaster

Litteratur 
 Ølruten – Guiden til Danske Mikrobryggerier af Henrik Bøegh (, udkommet 2006
 Ølguide af Anders Evald (), Gyldendal 2002
Greccio

Greccio er en lille landsby/kommune i provinsen Rieti i den nordlige af Lazio, Italien. Kommunen har 1.466 indbyggere.

Julekrybben 
I nærheden af den lille by ligger klosteret, som tilhører franciskanerordenen og er oprettet af Frans af Assisi. Det kaldes også Il santuario del presepe, Julekrybbens helligdom, fordi Frans på dette sted indstiftede julekrybben i 1223. Frans skulle passere Greccio på vej mod Rieti og havde bedt en mand, Giovanni Vellita, om at forberede alt. En klippehule i skoven skulle udstyres med krybbe, med okse og æsel som stalden i Betlehem. Frans ønskede på denne måde at fejre Guds Søns komme til jord og se med sine egne øjne, hvor fattigt og usselt han for vor skyld ville have det.

Ved midnatstid strømmede egnens befolknings sammen til julefest. Thomas af Celano fortæller:

Greccio var blevet et nyt Betlehem, skoven genlød af stemmer, klipperne svarede de syngendes røst. Alle bar tændte fakler, om krybben stod brødrene med deres kerter, skoven blev lys som den klare dag. Messen blev læst over krybben som alter, for at det guddommelige barn under brødets og vinens skikkelse selv kunne komme til stede, ligesom det legemligt og synligt havde været til stede i Betlehem. Ja, et øjeblik forekom det endogså Giovanni Vellita, at han så et virkeligt barn ligge i krybben ... (oversættelse: Johannes Jørgensen men med ændret retskrivning)

Henvisning 

Franciskansk
Byer i Lazio
Provinsen Rieti
Bulgarske leva

Lev (lv) (bulgarsk: лев, flertal – лева, левове (leva)) er Bulgariens valuta. Den deles i 100 stotinki (ental – stotinka). På gammelt bulgarsk betød ordet "lev" "løve," ligesom det rumænske lei.

Eksterne henvisninger 

 Katalog og Galleri af pengesedler i Bulgarien
 Galleri af bulgarske papirpenge 

Leva
Formand

En formand er leder af en forsamling, f.eks. en forening, en bestyrelse, et udvalg eller et parlament. Titlen benyttes såvel indenfor folkestyret som inden for erhvervslivet og foreningslivet.

Når formanden er en kvinde, kan hun kaldes forkvinde, men ofte bruges blot betegnelsen formand og fra 1977 forperson uanset køn.

Eksempler 

(Parlament) Folketingets formand: Christian Mejdahl (18. marts 2003 – 13. november 2007)

(Parlament) Formanden i det britiske underhus (Speaker): John Bercow (22. juni 2009 – 31. oktober 2019)

(Bestyrelse) Bestyrelsesformanden for A.P. Møller Fonden / Almenfonden: Ane Uggla (25. april 2012 – i dag)

(Bestyrelse) Bestyrelsesformanden for TV 2 Danmark: Jimmy Maymann-Holler (25. april 2018 – i dag)

Se også 
 Oldermand
 Sjakbajs
 Præsident

Kildehenvisninger 

Organisationsledelse
Politiske embeder
Sauherad

Sauherad er en tidligere kommune i Midt-Telemark kommune i Vestfold og Telemark fylke i Norge. Den har et areal på 316², og en
befolkning på 4.219 indbyggere
(2006). Kommunen grænser til Nome i syd-vest, Bø i vest, Notodden i nord, Kongsberg i øst og Skien i syd-øst. Højeste punkt er Vardefjell, 815 moh.

Fra 1. januar 2020 bliver Bø  og  Sauherad kommuner lagt sammen.

Eksterne henvisninger 

 Sauherad Kommune 
 Sauherad på snl.no

 
Kommuner i Telemark
Manuskriptforfatter

En manuskriptforfatter udarbejder manuskripter til dramaer på film, tv eller videospil. Manuskriptforfatteren kan enten basere sit manuskript på en anden forfatters værk, ved fx at bearbejde en roman til dramaform, eller ved at skrive sin egen originale historie.

I Danmark uddannes manuskriptforfattere på Den Danske Filmskole i København. En uddannelse er ikke nødvendig for at skrive eller få godkendt manuskripter. Enhver kan få sit manuskript videreudviklet. Men forfatterne skal have forstand på fortællertyper, dialog, skrivning og formatering.

En manuskriptforfatter sender sit færdige materiale om en film, en tv-serie eller et teaterstykke til et medieproduktionsselskab. Her bliver det vurderet og muligvis læst fra start til slut. Er det ikke formateret efter manuskriptstandard, er det usandsynligt, at det læses. 

Bliver manuskriptet valgt til produktion, kan det være, at det stadig skal undergå revisioner, forbedringer og hele omskrivninger. Det gøres typisk af forfattere, der er knyttet til produktionen.

Det kaldes et spec script, når et manuskript er skrevet uopfordret og indsendt i håb om accept. Termen screenplay kan bruges om både film, teater og tv-serier, omend teleplay af og til er ment som et "screenplay til en tv-serie." Et teleplay ligner på flere punkter formateringen fra et screenplay, men har er med specielle formateringselementer pga. reklamepauser.

Referencer

Se også 
Dramatiker
Transcript

Eksterne henvisninger 

 Manuskriptforfatter på Den Danske Filmskole
 Manuskriptforfatter på Uddannelsesguiden.dk

Videregående uddannelser i Danmark
Film
Tv-serier
Teater
Isopropanol

Isopropanol (isopropylalkohol, 2-propanol, propan-2-ol) er en alkohol. Stoffet er meget brandfarligt, og kan ved langvarig eller gentagen påvirkning, ved hudkontakt, eller ved indånding af dampe, give skader på centralnervesystemet.

Anvendelse 
Anvendes som karburatorafiser i ældre forbrændingsmotorer. Også kendt under navnet "Karburatorsprit". 
Bruges desuden til rensning af grammofonplader, videotromler og tonehoveder på video- og kassettebåndoptagere samt skær på el-barbermaskiner pga. stoffets affedtende egenskaber.

Opløser fedt, olier, lak og harpiks. Isopropyl-alkohol kan købes ved materialister, og benyttes typisk til fugtfortrænger/kontaktrens, eksempelvis i forbindelse med reparationer af fugtskadede mobiltelefoner. Det kan med fordel bruges på ældre printplader eller mobiltelefoner, der har været udsat for fugtskade. Det kan også bruges til at fjerne kølepasta fra CPU'er. Isopropylalkohol renser computerskærme og bruges som desinfektionsmiddel på hospitaler.

Referencer

Alkoholer
Zenon fra Elea

Zenon fra Elea (; 490-425 f.v.t.) var en førsokratisk græsk filosof og matematiker fra Elea i Syditalien og et medlem af den Eleatiske Skole grundlagt af Parmenides. Aristoteles kaldte ham for opfinderen af dialektikken. Han er mest kendt for sine paradokser, som Bertrand Russell beskrev som "umådeligt subtile og dybe", hvoraf det mest kendte er paradokset om Achilleus, der løber om kap med en skildpadde.

Liv 
Der vides ikke meget med sikkerhed om Zenons liv. Selvom den blev skrevet næsten et århundrede efter Zenos død, er Platons Parmenides den primære kilde til biografiske oplysninger om Zenon, og han nævnes også i Aristoteles' Fysik. Platon beskriver et besøg i Athen af Zenon og Parmenides, på et tidspunkt, hvor Parmenides er "omkring 65", Zenon er "næsten 40" og Sokrates er "en meget ung mand". Hvis man antager en alder for Sokrates på omkring 20 og tager datoen for Sokrates' fødsel som 469 f.v.t, giver en omtrentlig fødselsdato for Zenon ved 490 f.v.t. Platon siger, at Zenon var "høj og smuk at se på" og var "i sine ungdoms dage ... rapporteret at have været elsket af Parmenides". Andre måske mindre pålidelige detaljer om Zenos liv er givet af Diogenes Laërtius i hans Liv og Udtalelser fra Fremtrædende Filosoffer, hvor det rapporteres, at han var søn af Teleutagoras, men den adopterede søn af Parmenides, var "dygtig til at argumentere begge sider af enhver spørgsmål, den universelle kritiker ", og at han blev anholdt og måske dræbt af en tyran fra Elea.

Zenon sammensværgede ifølge Diogenes Laërtius at vælte Tyranen Nearchos. Til sidst blev Zenon arresteret og tortureret. Ifølge Valerius Maximus nægtede Zenon, da han blev tortureret for at afsløre navnet på sine kolleger i sammensværgelse, at afsløre navnene på sine medsammensvorne, selvom han sagde, at han havde en hemmelighed, som ville være en fordel for Nearchos at høre. Da Nearchos lænede sig ind for at lytte til hemmeligheden, bed Zenon ham i øret. Han "slap ikke, før han mistede livet, og tyrannen mistede den del af hans krop." I Mænd med Samme Navn sagde Demetrius, at næsen i stedet blev bidt af. Ifølge Suda fra det tiende århundreder forlyder forløbet således: mens "Zeno blev afhørt af ham, tog han sin egen tunge mellem tænderne, gnavede den af og spyttede den på tyrannen", og "bagefter blev han kastet i en morter, knust og slået til en masse".

Zenon kan også have interageret med andre tyranner. Ifølge Laërtius, Heraklides Lembos og Satyros fra Kallatis skete disse begivenheder mod Diomedon i stedet for Nearchos. Valerius Maximus fortæller om en sammensværgelse mod tyrannen Falaris, men dette ville være umuligt, da Falaris var død, før Zenon overhovedet var blevet født. Ifølge Plutarch forsøgte Zenon at dræbe tyrannen Demylos. Efter at have fejlet havde han "med sine egne tænder bidt sin tunge af, og han spyttede den i tyrannens ansigt".

Referencer

Eksterne henvisninger

Se også 
 Zenons paradoks

Førsokratikere
Naver (værktøj)

Naver, der også kaldes Nav, Navbor eller Naverbor
Oldnordisk nafarr; ordet sammensat af nav (i betydningen hjulnav, der er beslægtet med bl.a. navle); grundbetydning: bor til hjulnav.

Den "klassiske" – danske – naver består af en borestang med et håndtag, og et skeformet skær, der er formet som en hul halvcylinder, der i enden er krummet til et stykke af en kugleflade.

Naveren var førhen meget udbredt, hvilket også ses på dens mange alternative betegnelser, og et af de nemmeste at fremstille, da det er yderst sjældent den forefindes med trækskrue. Enhver landsbysmed har derfor været i stand til at fremstille en naver på ganske kort tid, og at der har været gods i dem viser det faktum at de også har kunnet bore i sten, stennaver.

Der er mange forskellige stavemåder, navr, naur, navre, naure, nager m.fl.

Efter funktion har boret fået navne som grovhuler, ryddenaver og hælenaver hos træskomand, svakkerbor eller opsvakningsbor, brugt af hjulmand, efter udseende: ske- og slev- eller sløvbor, endvidere stang- eller skølpbor; og så er sluttelig noteret kopbor og kopnav(er).

Ekstern henvisning 

 Salaman, R. A. (1989) Dictionary of woodworking Tools. 
 http://www.baskholm.dk/haandbog/haandbog.html 

Kilende værktøj
Vridende værktøj
Benzonitril

Benzonitril, også kaldet cyanobenzen og phenylcyanid, er en aromatisk organisk forbindelse med en mandel-lignende duft.

Benzonitril er en farveløs væske og irriterer øjne og hud.

Eksterne henvisninger 

Kiros Navigator: Benzonitrile 

Nitriler
Phenylforbindelser
Britannia

Britannia var oprindeligt det latinske navn på den romerske provins Britannien.

I dag bruges Britannia som navn på Det Forenede Kongerige personificeret som en gudindelignende kvinde. Desuden benyttes navnet af en lang række britiske virksomheder og som navn på britiske skibe.

Eksterne henvisninger 

Storbritannien
Romersk Britannien